Turistička Organizacija Zaječar

„JEDNO PUTOVANJE, HILJADU PRIČA” – ZAJEČAR NA 47. MEĐUNARODNOM SAJMU TURIZMA U BEOGRADU!
2026-02-19 08:00 - 2026-02-22 18:00 (Europe/Belgrade) | Beogradski sajam, Bulevar vojvode Mišića 14, Beograd, 11040, Serbia
Turistička organizacija grada Zaječara učestvuje na 47. Međunarodnom sajmu turizma u Beogradu, koji se održava od 19. do 22. februara 2026. godine.

Hala 4 – štand Turističke organizacije grada Zaječara
Radno vreme sajma: 10.00–19.00 časova (nedelja do 18.00)

Tokom sva četiri dana sajma predstavljamo turističke potencijale grada – carsku palatu Feliks Romulijanu (koja se nalazi na listi svetske baštine pod zaštitom Uneska), „Gitarijadu” – najstariju rok manifestaciju u Evropi, manifestacije, kulturno-istorijsku rutu „Stazama Hajduk Veljka”, kao i kompletnu ponudu Zaječara.

POSEBNO VAS POZIVAMO:
Subota, 21. februar
13.00 časova
Prezentacija i promocija grada Zaječara na našem štandu

Očekuje vas savremena i inspirativna prezentacija – možda baš tu započne vaše sledeće putovanje!

Vidimo se na sajmu!

#TOZaječar #Zaječar #SajamTurizma #FelixRomuliana #Gitarijada

Osmomartovski bazar u Zaječaru od 6. do 8. marta!
2026-03-06 08:00 - 2026-03-08 17:00 | Trg Oslobođenja, Trg Oslobođenja, Zaječar, Srbija, 19000, Srbija
Osmomartovski bazar u Zaječaru od 6. do 8. marta! Trg oslobođenja biće ispunjen bojama, mirisima i osmesima – više od 130 izlagača iz cele Srbije predstaviće bogatu ponudu cveća, rukotvorina, unikatnog nakita, domaćih proizvoda i ukusnih specijaliteta. Povodom Međunarodnog dana žena, grad Zaječar ponovo postaje mesto susreta tradicije, kreativnosti i zajedništva. Poseban poklon za Dan žena očekuje vas 7. marta u 11 sati – nastup električnog gudačkog kvarteta „Dinamika music“, koji će svojim jedinstvenim zvukom ulepšati bazarsku atmosferu.Iskoristite priliku da pronađete savršen poklon za drage dame i uživate u prazničnoj atmosferi u srcu grada. Vidimo se od 6. do 8. marta na Trgu oslobođenja – ne propustite!#OsmomartovskiBazar #Zaječar #TOZaječar #DanŽena #Manifestacije

ULICA VASKRŠNJE RADOSTI
2026-04-12 11:00 - 17:00 | Ulica Timočke bune, Timočke bune, Zaječar, Srbija, 19000, Srbija
U nedelju, 12. aprila, povodom najvećeg hrišćanskog praznika – Vaskrsa 🐣🥚, ulica Timočke bune, kod Saborne crkve,ponovo postaje mesto igre, radosti i porodičnog druženja na manifestaciji „Ulica vaskršnje radosti” 🌸🐰.
Posebnu čar ovogodišnjem programu doneće naši gosti za najmlađe – Barbie girl 💗, Dobra vila 🧚‍♀️ i junaci iz Patrolnih šapa 🐾. Oni će zajedno sa decom deliti vaskršnja jaja 🥚, družiti se sa mališanima i učestvovati u kreativnim radionicama farbanja jaja 🎨🥚, gde će najlepše ukrašena jaja biti i nagrađena 🏆✨.
Uz osmehe, fotografisanje i mnogo iznenađenja 📸, mališane očekuje pravo vaskršnje druženje puno boja, igre i radosti 🐣🌸.
Manifestaciju organizuje Turistička organizacija grada Zaječara u saradnji sa Eparhijom timočkom i Narodnim pozorištem Timočke Krajine – Centar za kulturu „Zoran Radmilović”, pod pokroviteljstvom Grada Zaječara.
👉 Vidimo se u „Ulici Vaskršnje radosti” – ponesite osmeh i dobro raspoloženje! 🐣🥚
#TOZaječar #Zaječar #UlicaVaskršnjeRadosti #Vaskrs #DečijiProgram

﻿

SPORTSKI VIKEND U ZAJEČARU
2026-05-16 11:00 - 2026-05-17 22:00
MINI RUKOMET NA ZAJEČARSKOM SKVERU

16. maja, gradovi širom Srbije će u gotovo identično vreme igrati rukomet na svojim igralištima.
Rukometni klub Zaječar se priključio ovoj organizaciji, pa će zaječarski mališani, na gradskom trgu, moći da dođu i oprobaju svoje veštine, druže se sa svojim vršnjacima i zabavljaju se. Dečake i devojčice očekuju brojni pokloni, muzika, druženje sa prvotimcima rukometnog kluba Zaječar.
U slučaju kiše, događaj će biti premešten i održan u sportskoj hali.
„Pozivamo sve naše sugrađane da dođu i da zajedno prenesemo lepu sliku širom Srbije, da podsetimo da je rukomet zaječarcima urezan duboko u srcu“, poručuju iz Rukometnog kluba.
Ova ideja potekla je od Rukometnog saveza Srbije, u saradnji sa klubovima širom Srbije.
Početak je u 12 sati.

10. MEĐUNARODNI FUDBALSKI TURNIR „ZAJEČAR 2026“
Na stadionu FK „Timok“ Zaječar, biće održan 10. po redu međunarodni fudbalski turnir „ZAJEČAR 2026“. Turnir počinje u subotu od 26. maja a nastupaju dečaci rođeni 2014. godine i mlađi.

PRVI MEMORIJALNI TURNIR U MALOM FUDBALU „IVAN ĐURĐEVAC“
Na terenima OŠ „Hajduk Veljko“ u Zaječaru održaće se prvi memorijalni turnir u malom fudbalu „Ivan Đurđevac“ u čast tragično nastradalom pripadniku zaječarske policije. Prijavljeno je oko dvadesetak ekipa, početak turnira je u petak a završnica će biti odigrana u nedelju.

Bogat sportski vikend za sve ljubitelje sporta u Zaječaru.
